देश को गरीबी भूख से आजादी की दरकार: एमजे अकबर
अखिलभारतीय विद्यार्थी परिषद के 57वें प्रांतीय अधिवेशन के उद्घाटन के सिलसिले में सोमवार को बेगूसराय पहुंचे पत्रकार सह सांसद एम.जे. अकबर ने ज्वलंत मुद्दे की तरह गरीबी, भूख, अशिक्षा और बहनचारे की ओर छात्रों का ध्यान दिलाया।
अपने संबोधन में उन्होंने स्पष्ट संकेत दिया कि आने वाले दिनों में अभाविप को इसे अपना प्रमुख एजेंडा बनाना चाहिए। कहा, गरीबों के उत्थान के बिना हमारा देश आधुनिक नहीं हो सकता। आज देश को भूख से आजादी की जरूरत है। सही मायने में ‘भारत माता की जय’ तब होगी, जब इस देश से गरीबी मिट जाएगी और भूख से इस देश को आजादी मिल जाएगी। उन्होंने अधिवेशन में छात्राओं की भारी संख्या में उपस्थिति पर प्रसन्नता जाहिर की। कहा कि महिला सशक्तिकरण के बिना देश के विकास में रफ्तार नहीं सकती। देश को भाईचारे की तरह बहनचारे की भी आवश्यकता है। खासकर पिछड़े बिहार को गरीबी और अशिक्षा से उबारने की चुनौती सभागार में बैठे युवाओं के सामने है। उन्होंने कहा कि किसी देश का सामाजिक राजनीतिक माहौल युवा ही तय करते है। अभाविप युवाओं को संस्कारित करने के काम में आजादी के बाद से लगातार लगी है। उन्होंने देश में चल रहे असहिष्णुता की चर्चा पर तंज कसते हुए कहा कि आज कुछ लोग देश छोड़ने की बात करते हैं लेकिन भारत की तरह पवित्र धर्म और पवित्र माटी विश्व में कहीं नहीं है। समारोह के उद्घाटन के मौके पर मां सरस्वती एवं स्वामी विवेकानंद के तैलचित्र के समक्ष दीप प्रज्ज्वलित किए गए। अधिवेशन को बिहार क्षेत्र आरएसएस के प्रचारक रामदत्त चक्रधर जी, कार्यक्रम संयोजक चंदन कुमार, स्वागत अध्यक्ष डॉ. धीरज शांडिल्य, राष्ट्रीय मंत्री निखिल रंजन, प्रदेश मंत्री भरत सिंह जोशी, स्वागत मंत्री बलराम सिंह ने भी संबोधित किया।
प्रदेश अध्यक्ष प्रो. पूनम सिन्हा ने कहा कि भ्रष्टाचार में आकंठ डूबी सूबे की शिक्षा-व्यवस्था को दुरुस्त कर ही छात्रों का पलायन रोका जा सकता है।
पटना|भाजपा सांसदएमजे अकबर ने राज्य में बिगड़ती विधि व्यवस्था को लेकर नीतीश सरकार को आड़े हाथों लिया। कहा- बिहार में इतनी जल्दी जंगलराज लौटेगा, यह कभी सोचा भी था। हत्या, अपहरण, लूट, डकैती और रंगदारी मांगने की घटना में इधर लगातार बढ़ोतरी हुई है और सरकार आंख बंद किए है।
दीप जलाकर कार्यक्रम का उद्घाटन करते एमजे अकबर अन्य।
hin_Deva hin_Deva hin_Deva hin_Deva hin_Deva awa_Deva